Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: A középfokú oktatási intézményekben tanulmányokat folytató diákokat megillető jogok érvényesülésének helyzetét feltáró, hivatalból indított vizsgálat az állampolgári jogok országgyűlési biztosáról szóló 1993. évi LIX. törvény 16. §
Paragraph Index: 305

(2) bekezdésében kapott felhatalmazáson alapult. 1999/79/II. szám I. Az Alkotmány 2. § (1) bekezdésében deklarált jogállamiságból fakadó jogbiztonság követelményének maradéktalan érvényesülését sérti a tanulók személyiségi jogaival összefüggésben, ha az iskola önkényesen alkalmaz fegyelmi büntetési formákat. Sérti az is, ha az iskola házirendje jogszabályi felhatalmazás nélkül ír elő kötelező magatartási szabályokat, továbbá ha a tanuló távolmaradásának, mulasztásának igazolására vonatkozó rendelkezéseivel olyan kérdéskört szabályoz amelyet a Rendelet alapján a nevelési-oktatási intézmény szervezeti és működési szabályzatának kell tartalmaznia, vagy ha az igazolatlan mulasztásokhoz vizsgakötelezettséget fűz. A jogbiztonság követelményének maradéktalan érvényesülését veszélyezteti, ha az oktatási intézmény Szervezeti és Működési Szabályzata és házirendje jogszabály kötelezése ellenére nem vagy hiányosan tartalmazza az abban előírt kérdésköröket. II. A tanulói jogokkal kapcsolatos ismeretek gyakorlati közvetítésének hiánya, valamint a költségvetési törvény megfelelő jogi garanciáinak hiánya veszélyezteti az Alkotmány 16. §-ában rögzített, az ifjúság érdekeinek alkotmányos védelmét deklaráló alapelv, továbbá a gyermek védelemhez való jogának maradéktalan érvényesülését. III. Az Alkotmány 54. § (1) bekezdésében deklarált élethez való jogot veszélyeztetik az oktatási intézmény épülete állagának hiányosságai, álmennyezetei kivitelezésének hibái. IV. Az Alkotmány 57. § (5) bekezdésében rögzített jogorvoslathoz fűződő joggal összefüggésben visszásságot okoz, ha az oktatási intézmény által folytatott fegyelmi eljárásban az érdekelteket csak nyilatkoztatják arra vonatkozóan, hogy kívánnak-e fellebbezni, továbbá ha a fegyelmi bizottság a fegyelmi tárgyalásról nem készít jegyzőkönyvet, illetve ha a fegyelmi tárgyaláson hozott döntését nem foglalja alakszerű határozatba. V. A jogorvoslati jog sérelmén túl az Alkotmány 64. §-ában meghatározott panaszhoz fűződő joggal összefüggésben is viszszásságot okoz, ha az oktatási intézmény által folytatott fegyelmi eljárás az érdekelteket csak nyilatkoztatják arra vonatkozóan, hogy kívánnak-e fellebbezni, továbbá ha a fegyelmi bizottság a fegyelmi tárgyalásról nem készít jegyzőkönyvet, illetve ha a fegyelmi tárgyaláson hozott döntését nem foglalja alakszerű határozatba. VI. Az Alkotmány 70/D. § (1)—(2) bekezdéseiben deklarált legmagasabb szintű testi és lelki egészséggel összefüggésben viszszásságot okoznak az iskolaépület tartozékainak hibái, és ha az alagsorban kialakított tornatermekben hiányzik a természetes fény, és nem megoldott a megfelelő szellőztetés. Ugyanezen jog sérelmét jelenti az, ha a fogászati alapellátást működtető önkormányzat a jogszabályi kötelezés ellenére nem gondoskodik az iskolafogászati gyógyító és megelőző ellátásról. Sérti e jogot az is, ha az iskola igazgatója engedélyezi az intézmény területén a dohányzást. I. A vizsgálat megállapítása szerint a miskolci Földes Ferenc Gimnázium, a sárospataki Árpád Vezér Gimnázium, a budapesti I. kerületi Petőfi Sándor Gimnázium, a budapesti Egressy Gábor Ipari Szakközépiskola, a szolnoki Varga Katalin Gimnázium, a budaörsi Illyés Gyula Gimnázium és Közgazdasági Szakközépiskola, a békéscsabai Trefort Ágoston Villamos- és Fémipari Szakképző Iskola, a paksi Energetikai Szakképzési Intézet, valamint a kecskeméti Szent-Györgyi Albert Egészségügyi és Szociális Szakközépiskola és Szakképző Intézet házirendjei azzal, hogy a közoktatásról szóló

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes